Source: http://www.europarl.europa.eu/doceo/document/A-8-2018-0310_RO.html
Timestamp: 2019-11-18 03:18:28+00:00

Document:
1007k 132k
referitor la propunerea de regulament al Parlamentului European și al Consiliului de stabilire a unui plan multianual pentru stocurile de pește din apele occidentale și apele adiacente și pentru activitățile de pescuit care exploatează stocurile respective, de modificare a Regulamentului (UE) 2016/1139 de stabilire a unui plan multianual pentru Marea Baltică și de abrogare a Regulamentelor (CE) nr. 811/2004, (CE) nr. 2166/2005, (CE) nr. 388/2006, (CE) nr. 509/2007 și (CE) nr. 1300/2008
referitoare la propunerea de regulament al Parlamentului European și al Consiliului de stabilire a unui plan multianual pentru stocurile de pește din apele occidentale și apele adiacente și pentru activitățile de pescuit care exploatează stocurile respective, de modificare a Regulamentului (UE) 2016/1139 de stabilire a unui plan multianual pentru Marea Baltică și de abrogare a Regulamentelor (CE) nr. 811/2004, (CE) nr. 2166/2005, (CE) nr. 388/2006, (CE) nr. 509/2007 și (CE) nr. 1300/2008
– având în vedere propunerea Comisiei prezentată Parlamentului European și Consiliului (COM(2018)0149),
– având în vedere articolul 294 alineatul (2) și articolul 43 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0126/2018),
– având în vedere raportul Comisiei pentru pescuit (A8-0310/2018),
Posibilitatea de a acorda derogări în prezentul plan de la obligațiile legale de a reface și menține stocurile peste nivelurile care pot să asigure MSY înainte de 2020 și depășirea intervalelor FMSY stabilite în planurile multianuale anterioare nu numai că ar slăbi politica comună în domeniul pescuitului și ar avea efecte negative asupra stocurilor, ci ar fi și nedreaptă pentru pescarii din Marea Baltică și din Marea Nordului, care sunt obligați să respecte cadrul convenit fără derogări.
(5a) Regulamentul (UE) nr. 1380/2013 prevede în mod expres obiectivul de refacere și menținere a populațiilor de specii recoltate peste nivelurile care permit obținerea producției maxime durabile. Pentru a atinge obiectivul respectiv, Regulamentul (UE) nr. 1380/2013 prevede ca toate stocurile să atingă treptat o rată de exploatare care să permită obținerea producției maxime durabile până în 2015, dacă se poate, sau până cel târziu în 2020.
(8) Comisia ar trebui să obțină cele mai bune avize științifice disponibile pentru stocurile care intră sub incidența planului multianual. Pentru aceasta ea încheie, în special, memorandumuri de înțelegere cu Consiliul Internațional pentru Explorarea Apelor Maritime (ICES). Avizele științifice emise de ICES ar trebui să se bazeze pe acest plan multianual și ar trebui să indice, în special, intervalele FMSY și nivelurile de referință pentru biomasă, și anume MSY Btrigger și Blim. Aceste valori ar trebui să fie indicate în avizele privind respectivele stocuri și, după caz, în toate avizele științifice disponibile public, inclusiv, de exemplu, în avizele referitoare la activitățile de pescuit mixt și/sau la cele care vizează mai multe specii, emise de ICES.
La articolul 2 alineatul (5), PCP prevede că aruncarea capturilor ar trebui eliminată treptat prin evitarea și reducerea pe cât posibil în special a capturilor nedorite.
(25) În conformitate cu articolul 10 alineatul (3) din Regulamentul (UE) nr. 1380/2013, ar trebui să se prevadă dispoziții referitoare la evaluarea periodică de către Comisie a adecvării și a eficacității aplicării prezentului regulament pe baza avizelor științifice. Planul ar trebui să fie evaluat ... [cinci ani de la intrarea în vigoare a prezentului regulament] și, ulterior, din cinci în cinci ani. Respectiva perioadă permite punerea integrală în aplicare a obligației de debarcare, adoptarea și punerea în aplicare a măsurilor regionalizate și materializarea efectelor acestora asupra stocurilor și asupra activității de pescuit. Ea este, de asemenea, perioada minimă impusă de organismele științifice.
(25) În conformitate cu articolul 10 alineatul (3) din Regulamentul (UE) nr. 1380/2013, ar trebui să se prevadă dispoziții referitoare la evaluarea de către Comisie a adecvării și a eficacității aplicării prezentului regulament pe baza avizelor științifice. Planul ar trebui să fie evaluat cel târziu la ... [cinci ani de la intrarea în vigoare a prezentului regulament], iar dispozițiile sale privind mecanismul de încadrare a deciziilor Consiliului referitoare la stabilirea posibilităților de pescuit direct pe baza celor mai bune avize științifice disponibile ar trebui să înceteze să se mai aplice la 31 decembrie XXXX [al șaptelea an de la data intrării în vigoare a prezentului regulament]. Respectiva perioadă permite punerea integrală în aplicare a obligației de debarcare, precum și adoptarea și punerea în aplicare a măsurilor regionalizate. Ea este, de asemenea, perioada minimă impusă de organismele științifice pentru evaluarea efectelor pe care le are asupra stocurilor și asupra pescuitului și pentru a acorda suficient timp Parlamentului European și Consiliului să ia o decizie cu privire la eventuale noi propuneri de gestionare multianuală a stocurilor respective.
(28) Aplicarea unor trimiteri dinamice la intervale FMSY și niveluri de referință pentru conservare garantează că acești parametri, care sunt esențiali pentru stabilirea posibilităților de pescuit, nu ajung să fie depășiți și Consiliul este întotdeauna în măsură să utilizeze cele mai bune avize științifice disponibile. De altfel, ar trebui să se urmeze timp de șapte ani abordarea care furnizează trimiteri dinamice la cele mai bune avize științifice disponibile pentru gestionarea stocurilor din Marea Baltică. Comisia ar trebui, de asemenea, să prezinte anual un raport Parlamentului European privind cele mai bune avize științifice disponibile care au fost utilizate și să informeze în prealabil Parlamentul European în legătură cu situațiile care ar putea conduce la variații semnificative în ceea ce privește determinarea posibilităților de pescuit. În acest context, „cele mai bune avize științifice disponibile” se referă la avizele științifice aflate la dispoziția publicului care au fost supuse unei revizuiri inter pares de către Comitetului științific, tehnic și economic pentru pescuit (CSTEP) sau de către alte organisme științifice adecvate, precum Consiliul Internațional pentru Explorarea Apelor Maritime (ICES). Acestea se întemeiază pe cele mai recente date și metode științifice disponibile și respectă cerințele prevăzute de articolul 25 din Regulamentul (UE) nr. 1380/2013.
27 Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului (JO L 191, 15.7.2016, p. 1).
Bibanul-de-mare este o specie-țintă de mare valoare. Gestionarea sa pe baza MSY este indispensabilă pentru a obține benefici maxime de pe urma resursei. Zona de răspândire a speciei este mai mare și nu există nicio indicație științifică cu privire la existența unor stocuri biologice separate de paralela 48 (stabilirea zonelor de către ICES este, în esență, legată de diferențele în materie de disponibilitate a datelor). Pe lângă faptul că sunt extrem de inechitabile, restricțiile de pescuit stabilite de Consiliu riscă să deplaseze activități de pescuit spre zona sudică și să crească într-o măsură și mai mare presiunea asupra acestui stoc.
Denumirea unității funcționale este eronată în propunerea Comisiei Europene.
- din nordul Portugaliei (FU 27)
- din apele Portugaliei (sudul Portugaliei și Algarve) (FU 28-29)
Articolul 2 – alineatul 1 – punctul 9 a (nou)
(9a) „Cele mai bune avize științifice disponibile” se referă la consultanța științifică disponibilă în mod public care este susținută de cele mai recente date și metode științifice care au fost elaborate sau evaluate inter pares de către un organism științific independent, recunoscut la nivelul Uniunii sau la nivel internațional, precum Comitetul științific, tehnic și economic pentru pescuit (CSTEP) și Consiliul Internațional pentru Explorarea Apelor Maritime (ICES) și care îndeplinește cerințele de la articolul 25 din Regulamentul (UE) nr. 1380/2013.
Este important să se țină seama, în afară de dimensiunea ecologică, de dimensiunea socială și economică a pescuitului și a acvaculturii, astfel cum prevede Regulamentul (UE) nr. 1380/2013.
2. Planul contribuie la eliminarea aruncării capturilor prin evitarea și reducerea, pe cât posibil, inclusiv prin folosirea de unelte și tehnici de pescuit selective inovatoare, a capturilor nedorite, precum și la punerea în aplicare, pe cât posibil, a obligației de debarcare stabilită la articolul 15 din Regulamentul (UE) nr. 1380/2013 pentru speciile care fac obiectul limitelor de captură și care sunt supuse prezentului regulament.
Păsările, mamiferele și reptilele marine sunt capturate accidental în toate apele occidentale.
2a. Fără a aduce atingere articolului 4 alineatul (1), ținta de mortalitate prin pescuit în conformitate cu intervalele FMSY definită la alineatul respectiv, precum și obiectivul de revenire rapidă a stocului sau a unității funcționale în cauză la niveluri peste cele necesare pentru atingerea producției maxime durabile în aplicarea alineatelor (1) sau (2) de la prezentul articol pot fi atinse în mod progresiv, printr-o creștere incrementală, în cursul unei perioade de maximum trei ani, în măsura în care se dovedește necesar având în vedere efectele economice sau sociale și impactul asupra ocupării forței de muncă pentru activitățile de pescuit în cauză.
În cazul unui stoc care nu poate fi exploatat la nivelul MSY, consecințele socioeconomice pentru sectorul pescuitului vor depinde în mod direct de viteza cu care Consiliul va corecta această situație prin limitarea posibilităților de pescuit. Prin urmare, este oportun să se stabilească o perioadă rezonabilă pentru a se asigura atingerea FMSY într-un termen definit, permițând, în același timp, o abordare progresivă pe parcursul mai multor sezoane de pescuit pentru a limita impactul socioeconomic.
În ultimii ani, Consiliul a adoptat, în regulamentele privind capturile totale admisibile și în cote, măsuri de protejare a bibanului de mare, în special pe parcursul unei părți a perioadei de reproducere. Este oportun ca asemenea măsuri tehnice să fie stabilite în mod durabil de către colegiuitori și nu în cadrul unei decizii a Consiliului referitoare la posibilitățile de pescuit. Este, de asemenea, necesară protejarea polacului, pentru a preveni pescuitul excesiv al stocului de reproducere, care ar conduce la apariția unei situații identice cu cea a bibanului-de-mare în prezent.
3a. Pentru stocurile și speciile menționate la articolul 1 alineatele (1) și (4) și care sunt supuse, la nivelul UE și în vederea conservării resurselor, interdicțiilor de pescuit stabilite pe o bază anuală în contextul deciziilor privind posibilitățile de pescuit sau al interdicțiilor de pescuit sezoniere, Consiliul poate stabili, totuși, posibilități de pescuit excepționale pentru anumite activități de pescuit, cu scopul de a se putea lua în considerare natura limitată sau inevitabilă a acestor capturi, având în vedere importanța socioeconomică specială a acestor activități de pescuit.
Aceste posibilități de pescuit excepționale sunt limitate și nu depășesc în mod semnificativ efectul interdicției temporare a pescuitului asupra conservării stocului în cauză.
Înlocuit cu articolul 9a (nou).
În conformitate cu art. 17 din regulamentul de bază, statele membre iau în considerare toate ratele de mortalitate prin pescuit. Pescuitul recreativ este adesea nesemnificativ în lumina incertitudinilor cu privire la mortalitatea efectivă prin pescuitul profesional și, prin urmare, acest lucru nu prezintă probleme majore pentru alocarea sau respectarea cotelor. PCP (considerentul 3) recunoaște, de asemenea, faptul că pescuitul recreativ este, în primul rând, responsabilitatea statelor membre. Cu toate acestea, în cazul în care acesta are un impact semnificativ asupra unui stoc gestionat pe baza producției maxime durabile (MSY), astfel de măsuri pot face obiectul unor restricții echitabile și proporționale la nivelul UE.
2. Această marcare constă în îndepărtarea părții inferioare sau superioare a înotătoarei caudale, însă de o manieră care să nu se împiedice măsurarea dimensiunii peștelui.
Această dispoziție specifică în mod clar că pescuitul recreativ nu face obiectul obligației de debarcare (incompatibilitate cu respectarea dimensiunilor minime pentru a păstra pești sau cu practicile pescuitului recreativ de tip „captură și eliberare”).
În conformitate cu articolul 9 din Regulamentul PCP.
Dispozițiile care reglementează stabilirea posibilităților de pescuit și măsurile de salvgardare luate de Consiliu în cadrul planului sunt determinate direct de avizele științifice actualizate. Cu toate acestea, se propune să nu se permită ca această situație să continue pe termen nelimitat și să se lase acest cadru juridic în vigoare doar pentru o perioadă de timp limitată. Comisia va trebui să propună un viitor cadru, iar Parlamentul și Consiliul vor trebui să decidă pe această bază.
La [cinci ani de la data intrării în vigoare a prezentului regulament] și, ulterior, din cinci în cinci ani, Comisia prezintă Parlamentului European și Consiliului un raport privind rezultatele și impactul planului asupra stocurilor cărora li se aplică prezentul regulament și asupra activităților de pescuit care exploatează aceste stocuri, în special în ceea ce privește îndeplinirea obiectivelor prevăzute la articolul 3.
La [cinci ani de la data intrării în vigoare a prezentului regulament], Comisia prezintă Parlamentului European și Consiliului un raport privind rezultatele și impactul planului asupra stocurilor cărora li se aplică prezentul regulament și asupra activităților de pescuit care exploatează aceste stocuri, în special în ceea ce privește îndeplinirea obiectivelor prevăzute la articolul 3.
Articolul 17 – paragraful 1 – punctul 4
Articolul 5 – alineatul 3 – litera b
b) măsuri în temeiul articolelor 7 și 8 din prezentul regulament.
b) măsuri în temeiul articolului 8 din prezentul regulament.
Articolul 17 – paragraful 1 – punctul 4 b (nou)
4b. Articolul 15 se înlocuiește cu următorul text:
Până la 21 iulie 2019 și, ulterior, din cinci în cinci ani, Comisia prezintă Parlamentului European și Consiliului un raport privind rezultatele și impactul planului asupra stocurilor cărora li se aplică prezentul regulament și asupra pescăriilor care exploatează aceste stocuri, în special în ceea ce privește realizarea obiectivelor stabilite la articolul 3. Comisia poate prezenta un raport înaintea acestei date dacă se consideră necesar de către toate statele membre vizate sau de către Comisie.
Până la 21 iulie 2019 și, ulterior, după cinci ani, Comisia prezintă Parlamentului European și Consiliului un raport privind rezultatele și impactul planului asupra stocurilor cărora li se aplică prezentul regulament și asupra pescăriilor care exploatează aceste stocuri, în special în ceea ce privește realizarea obiectivelor stabilite la articolul 3.
Articolele 4-6 din prezentul regulament se aplică până la 31 decembrie... [al șaptelea an de la data intrării în vigoare a prezentului regulament de modificare]. ”;
La 23 martie 2018, Comisia Europeană a publicat o propunere de regulament de stabilire a unui plan multianual de gestionare pentru activitățile de pescuit în apele occidentale (Atlantic și Canalul Mânecii). Comisia propune, de asemenea, modificarea planului multianual de gestionare a anumitor activități de pescuit în Marea Baltică(1) ( „planul pentru Marea Baltică”).
Regulamentul de bază privind politica comună în domeniul pescuitului(2) promovează stabilirea de planuri de gestionare multianuale. Astfel, se îndeplinește o cerință dublă: pe de o parte, elaborarea unor politici de gestionare mai previzibile printr-o planificare pe termen lung și, pe de altă parte, o abordare regionalizată a acestor planuri pentru fiecare bazin maritim, astfel încât să se țină seama în mod corespunzător de situația specifică a fiecărei părți interesate și de contribuțiile sale. Obiectivul este de a dezvolta un cadru regionalizat pentru gestionarea pescuitului pentru exploatarea stocurilor de pește la nivelul de producție maximă durabilă (MSY).
Două planuri multianuale au fost deja aprobate de Parlamentul European și de Consiliu: planul pentru Marea Baltică, adoptat în 2016, și „planul pentru Marea Nordului” adoptat în 2018(3).
Pe lângă propunerea care face obiectul prezentului raport, alte două propuneri de planuri se află în prezent în curs de examinare de către colegiuitori: un plan multianual de gestionare pentru Marea Adriatică și un plan pentru Mediterana de Vest.
Prin prezentarea acestei propuneri pentru apele occidentale, Comisia a preluat în principal dispozițiile abordării multianuale a gestionării pescuitului, astfel cum a fost convenită recent în planul pentru Marea Nordului. Modificarea corespunzătoare a planului pentru Marea Baltică urmărește alinierea acestuia cu această abordare.
Prezentul raport examinează propunerea de plan multianual pentru apele de vest și propune anumite modificări.
Avizul raportorului
Raportorul salută activitatea Comisiei și a colegiuitorilor în elaborarea unor planuri multianuale pentru gestionarea regionalizată din sectorul pescuitului și conservarea resurselor de pescuit. Raportorul consideră că planurile pentru Marea Baltică și Marea Nordului oferă o bună bază de referință planului multianual de gestionare pentru apele occidentale. Cu toate acestea, el propune unele modificări în comparație cu planul pentru Marea Nordului cu scopul de a-l adapta la anumite realități instituționale și pentru a ține mai bine seama de anumite caracteristici specifice pentru bazinul maritim în cauză.
În acest scop, raportorul propune următoarele:
Asigurarea conservării stocurilor în conformitate cu realitățile socioeconomice
Raportorul dorește orientări mai clare cu privire la modul de realizare a obiectivelor de conservare a resurselor și, în același timp, modul în care trebuie să se țină seama de realitățile socioeconomice. În cazul unui stoc a cărui stare nu permite o exploatare pentru MSY, în special în cazul în care acesta justifică luarea măsurilor de salvgardare, astfel cum se propune în prezentul plan, raportorul propune să se definească un termen de trei ani pentru realizarea MSY, permițând astfel limitarea impactului socioeconomic în împărțirea eforturilor sectorului pe parcursul mai multor sezoane de pescuit.
În aceeași ordine de idei, raportorul propune să se ofere Consiliului posibilitatea de a stabili posibilitățile de pescuit pentru anumite profesii, în cazul în care o specie este supusă unei interdicții temporare privind pescuitul (sezonieră sau anuală). O astfel de abordare a fost deja pusă în aplicare de către Consiliu pentru biban în stabilirea capturilor totale admisibile (TAC) și cotele pentru 2018
(4). Raportorul consideră că aceasta este abordarea corectă, fiind suficient de flexibilă pentru a ține seama de profesiile în cauză și, prin urmare, ar trebui încorporată în planurile multianuale.
Luarea în considerare a pescuitului recreativ în mod proporțional și echitabil
Raportorul consideră că gestionarea pescuitului recreativ este, în principal, o sarcină a autorităților naționale. Cu toate acestea, raportorul subliniază necesitatea de recunoaștere a atașamentului demonstrat de un număr mare de cetățeni europeni pentru această activitate și importanța socioeconomică a acestui sector. În cazul în care pescuitul recreativ poate avea un impact semnificativ asupra conservării unei resurse, acesta poate fi gestionat la nivelul Uniunii. Cu toate acestea, trebuie să beneficieze de un tratament echitabil în raport cu pescuitul profesional. Prin urmare, raportorul consideră că acest plan ar trebui, de asemenea, să reglementeze condițiile de gestionare a pescuitului recreativ pentru a oferi previzibilitate entităților implicate.
Raportorul sprijină principiul stabilit în planul pentru Marea Nordului, conform căruia Consiliul poate adopta măsuri privind pescuitul recreativ în cazul în care acesta are un impact semnificativ asupra mortalității unei specii. Cu toate acestea, astfel de măsuri sunt justificate și echitabile doar dacă se referă la un stoc gestionat pe baza producției maxime durabile (MSY) și dacă intră în sfera de competență a Consiliului. Stabilirea posibilităților de pescuit recreativ trebuie efectuată pe o bază individuală și nediscriminatorie. Prin urmare, raportorul propune ca aceste limite individuale de captură să fie definite pentru o perioadă de cel puțin o lună. Pentru a reduce riscul unui „fals pescuit recreativ” și vânzarea ilegală de pește prins de anumiți pescari sub pretextul pescuitului recreativ, raportorul propune o obligație de marcare imediată a capturilor din anumite specii (bibanul-de-mare, codul, polacul și limba-de-mare). Raportorul dorește, de asemenea, ca planul să precizeze că obligația de debarcare nu se aplică în cazul pescuitului recreativ.
A consolida rolul Parlamentului European în verificarea concordanței dintre avizele științifice și deciziile Consiliului și a-i permite să-și exercite rolul de colegiuitor la timp
Planul multianual pentru Marea Baltică a consacrat o abordare multianuală a gestionării piscicole bazate pe puncte de referință a mortalității prin pescuit (F) și biomasa (B) stocurilor. Aceste puncte de referință, cuantificate de colegiuitori pe baza avizelor științifice actualizate periodic, sunt prevăzute în regulament și ar trebui să fie actualizate în mod corespunzător de către colegiuitori prompt și regulat.
Ca atare, planul pentru Marea Nordului stabilește o serie de dispoziții-cadru pentru gestionarea posibilităților de pescuit de către Consiliu, care sunt direct condiționate de valorile punctelor de referință menționate în avizele științifice disponibile (fiind bazate, astfel, pe cele mai recente date). Prezentul regulament pentru Marea Nordului nu conține, așadar, nicio valoare cantitativă a ratei mortalității prin pescuit și niciun nivel al biomasei stocurilor. Aceste puncte de referință sunt determinate de Consiliul Internațional pentru Explorarea Apelor Maritime (ICES) și sunt utilizate direct de către Consiliu, de obicei pe o bază anuală, pentru stabilirea posibilităților de pescuit.
Comisia a propus ca pescuitul în apele occidentale să fie gestionat conform aceluiași principiu ca cel utilizat pentru Marea Nordului (și de a revedea planul pentru Marea Baltică în consecință). Raportorul consideră că gestionarea pescuitului trebuie să se bazeze pe cele mai bune avize științifice disponibile. În același timp, dorește să îmbunătățească sarcinile de supraveghere a acestui proces de către Parlamentul European și să mențină rolul acestuia de colegiuitor în materie de gestionare multianuală a pescuitului. În acest scop, propune:
• un control ex-post periodic: Comisia trebuie să prezinte anual un raport Parlamentului European cu privire la corelarea dintre avizele științifice disponibile și deciziile luate de Consiliu pe această bază,
• o informare ex-ante în cazul în care apar fluctuații semnificative: Comisia va avea sarcina de a informa Parlamentul, înainte de luarea de decizii în cadrul Consiliului, despre situațiile care pot duce la modificări substanțiale ale posibilităților de pescuit (abatere mai mare de 20 % față de noul TAC corespunzător noii valori a punctului FMSY),
• o clauză de caducitate după șapte ani aplicabilă dispozițiilor privind gestionarea bazată direct pe avize științifice actualizate pentru a oferi legiuitorilor posibilitatea de a evalua și, dacă este necesar, de a modifica prezentul mecanism atunci când revizuiesc dispozițiile-cadru aplicabile după acest termen.
Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective.
Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului.
2016/0238 (COD) Regulamentul... ; JO...
A se vedea articolul 9 din Regulamentul (UE) 2018/120 al Consiliului din 23 ianuarie 2018 de stabilire, pentru anul 2018, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia.
Planul multianual pentru stocurile de pește din apele occidentale și apele adiacente și pentru activitățile de pescuit care exploatează stocurile respective, de modificare a Regulamentului (UE) 2016/1139 de stabilire a unui plan multianual pentru Marea Baltică și de abrogare a Regulamentelor (CE) nr. 811/2004, (CE) nr. 2166/2005, (CE) nr. 388/2006, (CE) nr. 509/2007 și (CE) nr. 1300/2008

References: articolul 294
 articolul 43
 articolul 2
 articolul 10
 articolul 10
 articolul 25

Articolul 2
 articolul 25
 articolul 15
 articolul 1
 articolul 9
 articolul 9
 articolul 3
 articolul 3

Articolul 17

Articolul 5

Articolul 17
 Articolul 15
 articolul 3
 articolul 3
 articolul 9